ओखलढुंगा- ‘अब गाउँमै सिंहदरबार आउने भयो, प्रशासनिक झमेला हट्ने भयो ।’ करिब ८ महिनाअघि स्थानीय तहको निर्वाचन हुँदा ओखलढुंगामा राजनीतिक दलका कार्यकर्ताले यही कुरा गरे । गाउँवासी पनि मक्ख परे, अब गाउँमै सिंहदरबार आइपुग्यो भनेर । खुसी हुने मध्येकि एक हुन् पलापुकी सुन्तली मगर । सुन्तलीले त्यो बेला भनेकि थिईन् ‘नेताहरुले भनेका अब कुनै पनि काम गर्न काठमाण्डौ जानु पदैन रे, सबै सेवा हाम्रै भञ्ज्याङमा दिन्छन् रे’ उनि गाउँमा विकासे काममा हुने गरेको भष्ट्राचार अन्त्य हुने र आफु जस्ता युवाले पनि गाउँमै रोजगारी पाउने समेत आशामा थिईन् । सुन्तलीको जस्तो उत्साह सबैमा छाएको थियो । २० वर्ष पछिको निर्वाचनले धेरैको मुहारमा खुसीयाली छाएकै हो ।
